[Video] Ghoema-wenners praat oor hul toekenningsFranja du Plessis en Willie Engelbrecht (Foto: Cyril Blackburn/Maroela Media) Die Ghoema-musiekpryse is Sondag tydens ŉ glansgeleentheid by Emperors Palace in Kempton Park uitgedeel. Dié toekennings, wat vanjaar vir die sesde keer uitgedeel is, vereer die beste Suid-Afrikaanse musiektalent vir hul jongste werk. Vanjaar het die Afrikaanse sanger Refentse behoorlik koning gekraai nadat hy met niks minder nie as vier toekennings huis toe is. Franja du Plessis, Joshua na die Reën en Snotkop het elk twee beeldjies gekry. Maroela Media het op kykNET se blou tapyt gekuier en Ghoema-wenners onder meer gevra om oor die betekenis van dié woord te praat en ook wat hul eerste gedagte was toe hulle as wenners aangewys is. Sien ook die volledige lys wenners.